|  |
| --- |
| **Analýza vplyvov na služby verejnej správy pre občana** |
| **7.1 Identifikácia služby verejnej správy, ktorá je dotknutá návrhom** |
| **7.1.1 Predpokladá predložený návrh zmenu existujúcej služby verejnej správy alebo vytvorenie novej služby?** |
| *Zmena existujúcej služby (konkretizujte a popíšte)* |
|  |
| *Nová služba (konkretizujte a popíšte)* |
| Územnoplánovacia informácia je novým právnym inštitútom v navrhovanom zákone, ale v praxi sa používa aj teraz, hoci bez pevných právnych pravidiel. Územnoplánovacia informácia obsahuje výpis zo schválenej územnoplánovacej dokumentácie. Obsah, úplnosť a podrobnosť územnoplánovacej informácie zodpovedá obsahu územnoplánovacej dokumentácie.  Územné stanovisko je novým právnym inštitútom v navrhovanom zákone. Územné stanovisko je výsledkom posúdenia žiadosti k dokumentácii stavebného zámeru alebo iného zámeru činnosti podľa osobitných predpisov a jej súladu alebo nesúladu s podkladmi na posudzovanie žiadosti. Územné stanovisko je len jedným z požadovaných podkladov k vydaniu rozhodnutia o povolení stavby alebo činnosti. |
| **7.1.2 Špecifikácia služby verejnej správy, ktorá je dotknutá návrhom** |
| *Názov služby* |
| Územné rozhodnutie. Predmetná pôvodná služba nie je obsiahnutá v návrhu zákona. |
| *Platná právna úprava, na základe ktorej je služba poskytovaná (ak ide o zmenu existujúcej služby)* |
| Zákon č. 50/1976o územnom plánovaní a stavebnom poriadku (stavebný zákon). |
| *Subjekt, ktorý je na základe platnej právnej úpravy oprávnený službu poskytovať* |
| Stavebný úrad. Stavebným úradom je obec. Pôsobnosť stavebného úradu je preneseným výkonom štátnej správy. |
| **7.1.3 O aký vplyv na službu verejnej správy ide?** |
| *Priamy vplyv (popíšte)* |
| Zákon Národnej rady Slovenskej republiky č. 145/1995 Z. z. o správnych poplatkoch v platnom znení. |
| *Nepriamy vplyv (popíšte)* |
|  |
| **7.2 Vplyv služieb verejnej správy na občana** |
| **7.2.1 Náklady** |
| *Zníženie priamych finančných nákladov* |
| Zrušenie platby v sadzobníku správnych poplatkov za vydanie rozhodnutia o umiestnenie stavby alebo rozhodnutia o využití územia*.* |
| *Zvýšenie priamych finančných nákladov* |
| Zavedenie platby správneho poplatku pri podaní žiadosti o územnoplánovaciu informáciu (10,00 eur) a  žiadosti o územné stanovisko (40,00 eur). Výška poplatku bude uvedená v sadzobníku správnych poplatkov. |
| *Zníženie nepriamych finančných nákladov* |
|  |
| *Zvýšenie nepriamych finančných nákladov* |
|  |
| **7.2.2 Časový vplyv**  Vydanie územnoplánovacej informácie do 30 dní odo dňa doručenia žiadosti, resp. možnosť predĺženia lehoty na vydanie na 60 dní.  Vydanie územného stanovisko do 45 dní odo dňa podania, doplnenia alebo úpravy žiadosti. |
| *Zvýšenie času vybavenia požiadavky (popíšte)* |
| Zvýšenie času vybavenia požiadavky nie je možné porovnať so súčasnosťou, pretože sú to novonavrhnuté služby |
| *Zníženie času vybavenia požiadavky (popíšte)* |
| Zníženie času vybavenia požiadavky nie je možné porovnať so súčasnosťou |
| **7.2.3 Ktorá skupina občanov bude predloženým návrhom ovplyvnená?**  *Špecifikujte skupinu občanov, ktorá bude návrhom ovplyvnená (napr. držitelia vodičských oprávnení). Aká je veľkosť tejto skupiny?* |
| Všetci občania SR. |
| **7.2.4 Vyplývajú z návrhu pre občana pri vybavení svojej požiadavky nové povinnosti alebo zanikajú už existujúce povinnosti?** |
| *Nové povinnosti (identifikujte)* |
| Žiadateľ o územnoplánovaciu informáciu v žiadosti uvedie základné údaje identifikujúce plochu alebo pozemok, pre ktoré vyžaduje územnoplánovaciu informáciu.  Prílohou žiadosti o územné stanovisko sú dve vyhotovenia dokumentácie stavebného zámeru podľa osobitného predpisu, z ktorého jednoznačne vyplývajú údaje o umiestnení a parametroch stavby a jej súladu s územnoplánovacou dokumentáciou. |
| *Zanikajúce povinnosti (identifikujte)* |
| Územné konanie a územné rozhodnutie podľa § 32 až § 42 zákona č. 50/1976o územnom plánovaní a stavebnom poriadku (stavebný zákon) v znení neskorších predpisov. |
| **7.3 Vplyv na procesy služieb vo verejnej správe** |
| **7.3.1 Ktoré sú dotknuté subjekty verejnej správy?**  *Ktoré subjekty verejnej správy sú účastné procesu poskytnutia služby?* |
| Obec a Okresný úrad v sídle kraja. |
| **7.3.2 Vyplývajú z návrhu pre orgán verejnej správy pri vybavení požiadavky nové povinnosti alebo zanikajú už existujúce povinnosti?** |
| *Nové povinnosti (identifikujte)* |
| Pri vydaní územného stanoviska povinnosť oznámenia o vydaní územného stanoviska verejnosti vyvesením na úradnej tabuli na dobu 30 dní a zverejnením na svojom webovom sídle.. |
| *Zanikajúce povinnosti (identifikujte)* |
| Zaniká povinnosť územného konania pre Územné rozhodnutie. Predmetná pôvodná služba nie je obsiahnutá v návrhu zákona. |